બારડોલી પોલીસ દ્વારા લેવાયેલ ફરિયાદમાં માત્ર એજન્સીના સુપરવાઇઝર, ક્રેઈન માલિક અને ક્રેઈન ઓપરેટરને જ આ ઘટના બાબતે આરોપી બનાવવામાં આવ્યા છે. જ્યારે પાલિકાના જવાબદાર અધિકારી કે એજન્સીનો ફરિયાદમાં ઉલ્લેખ પણ કરવામાં આવ્યો નથી. નાના કર્મચારીઓને આ મામલે જવાબદાર ઠેરવી એજન્સી અને જવાબદાર અધિકારીઓને પોલીસ દ્વારા બચાવવામાં આવી રહ્યા હોવાના આરોપો પણ થઈ રહ્યા છે. દેખીતી રીતે કોન્ટ્રાકટર સમગ્ર મામલે સંપૂર્ણ જવાબદાર છે તેમ છતાં પોલીસે તેને તહોમતદાર નહીં બનાવતા પોલીસ કામગીરી સામે પણ અનેક શંકા કુશંકાઓ સેવાઇ રહી છે. પાલિકા અને પોલીસ કોન્ટ્રાકટર તેમજ જવાબદાર અધિકારીને બચાવવા માટે સામાન્ય કર્મચારીઓને ભોગ લેવાયો હોવાનું પણ ચર્ચાઇ રહ્યું છે.